


Profil Personol

Amdan i:

Fy enw i yw Megan Lewis ac rydw i 19 mlwydd oed. Rydw i’n byw yn Llanfynydd lle gefais fy magu. Rydw i ar hyn o bryd yn cwblhau cwrs ymarfer dysgu ym Mhrifysgol Cymru'r Drindod Dewi Sant. Rydw i’n berson gweithgar sy’n mwyhau ymrwymo ym mhob elfen o fywyd y brifysgol, gan gynnwys gweithgareddau'r Gymdeithas y Gymraeg. Ar y penwythnos rydw i’n gweithio yn rhan amser mewn bwyty yn Llandeilo sydd wedi datblygu fy hyder wrth i mi ennill mwy o gyfrifoldeb dros y tair blynedd rydw i wedi gweithio yno.

Profiad addysgu blaenorol:

Tra yn yr ysgol fe wnes i atgyfnerthu fy ngwybodaeth o ddysgu wrth dreulio gyfnod o brofiad gwaith yn Ysgol Rhys Pritchard sydd a dros 150 o ddisgyblion, ac yn Ysgol Cwrt Henri gyda llai na 50 o ddisgyblion. Mi wnaeth y gwahaniaeth mewn maint rhoi blas i mi ar fathau o ysgolion ar modd maent yn cael eu trefnu. Yn ystod y bythefnos mi wnes i gefnogi plant wrth iddynt weithio yn unigol, mewn grwpiau, mewn tasgau ysgrifenedig a thasgau creadigol a wnaeth bwysleisio yr amrywiaeth o strategaethau a ddefnyddir i ysbrydoli plant. Yn ystod y cyfnod mi wnes i helpu gyda gweithgareddau Mathemateg a gweld y defnydd effeithiol o adnoddau megis ‘Numicon’ i gefnogi’r plant. Yn ogystal â hynny mi gefais gyfle i gefnogi gweithgareddau ychwanegol megis trip a chyngerdd diolchgarwch a roddodd syniad i mi o’r pethau y byddai disgwyl i mi eu gwneud fel athrawes. Tra yn y brifysgol rydw i wedi cael cyfle i gwblhau ymarfer dysgu, yn Ysgol Llanddarog lle cefais amrywiaeth o brofiadau yn y Cyfnod Sylfaen a Cyfnod Allweddol dau. Yn ystod yr amser cefais gyfle i gynorthwyo gweithgareddau ychwanegol megis tripiau a gweithgareddau ar ôl ysgol megis y ‘Clwb Urdd’.

Cefndir academaidd:

Ysgol Llanfynydd: 2003-2011
Ysgol Bro Dinefwr (Tre-Gib): 2011-2018
Prifysgol Cymru Y Drindod Dewi Sant: 2018-presennol

Y math o athro hoffaf bod:

Rwyf yn angerddol yn fy uchelgais i fod yn athrawes. Does dim yn rhoi mwy o foddhad yn sicr na gweld plentyn yn deall rhywbeth a oedd yn ddryswch pur cynt. Wrth ddilyn y cwrs ymarfer dysgu a manteisio ar bob cyfle, rwyf yn sicr y medraf ysbrydoli'r genhedlaeth nesaf i sylweddoli mai’r arf gorau, yw arf dysg. Rydw i eisiau bod yn athrawes brwdfrydig a fydd yn trosglwyddo'r wybodaeth a’r sgiliau a fydd angen â’r plant yn ei bywydau i lwyddo.


Meysydd/ pynciau medraf eu haddysgu:

[bookmark: _GoBack]Mae gen i ddiddordeb yn y ‘Dyniaethau’ ar ôl astudio Addysg Grefyddol (cwrs hir), Hanes a Daearyddiaeth ar gyfer TGAU. Mae hyn wedi rhoi dyfnder o wybodaeth yn y meysydd yma a fydd yn sylfaen da wrth gynllunio gwersi a chreu gweithgareddau a fydd yn apelio at y plant. Fydd y cyfle i ddysgu elfennau'r maes ‘Iechyd a Lles’ o ddiddordeb i mi oherwydd credaf yn gryf fod y wybodaeth a’r profiadau y ceir y plant yn hanfodol er mwyn iddynt fod yn unigolion iach yn eu bywydau. Er hyn rydw i’n edrych ymlaen at ddysgu amrywiaeth o wahanol feysydd a phrofiadau tra ar fy ymarfer dysgu, gan ddatblygu fy sgiliau a dealltwriaeth mewn nifer eang o bynciau. 



